‎Universul
‎a oferit planetei noastre toate ‎ingredientele necesare apariției vieții
‎și evoluției ei.
‎Energia care ne animă.
‎Ritmurile zilnice pe care le urmăm.
‎Elementele din care suntem plămădiți.
‎Dar în spatele tuturor acestor minuni
‎se ascunde forța misterioasă…
‎care face totul posibil.
‎Gravitația.
‎Ea ține astrele la locul lor.
‎Ea plăsmuiește orice stea…
‎și modelează orice planetă.
‎Ea ghidează fiecare vietate.
‎E forța supremă de atracție.
‎Atât de profundă, ‎încât va reuni două suflete tinere…
‎aflate în căutarea partenerului ideal.
‎UNIVERSUL DESCOPERIT
‎FORȚA DE ATRACȚIE
‎În Oceanul Antarctic, ‎la peste 2.000 de kilometri de Antarctica…
‎GEORGIA DE SUD
‎se află Georgia de Sud, ‎insula măturată de vânturi.
‎Ea adăpostește o colonie
‎de 500.000 de pinguini regali.
‎Și e o zi mare pentru doi dintre ei.
‎Au devenit părinți.
‎De peste 50 de zile…
‎asigură cu rândul ‎siguranța prețioasei lor încărcături…
‎și încălzirea ei.
‎Iar azi îi vor ura bun-venit ‎pe lume puiului lor.
‎Micuțule Rocky…
‎aceasta e lumea cea mare!
‎Pe partea opusă a insulei
‎tocmai iese din găoace un alt pui.
‎O femelă,
‎Paloma.
‎Rocky și Paloma nu știu încă, ‎dar le e menit să fie împreună.
‎O forță de atracție de necontrolat
‎îi va uni.
‎Această forță nu îi ține la sol ‎doar pe Rocky și pe Paloma…
‎ci învăluie întreaga atmosferă ‎în jurul planetei.
‎Menține Terra pe orbita sa solară.
‎Soarele gravitează ‎în jurul centrului galaxiei noastre,
‎iar galaxiile dansează ‎și se unduiesc una în jurul celeilalte,
‎la cea mai impresionantă scară posibilă.
‎Gravitația ține unite ‎toate obiectele din Univers,
‎conectând totul.
‎De la cea mai îndepărtată stea…
‎până la cel mai mic pinguin.
‎Dar Rocky și Paloma nu se gândesc ‎la locul lor în Cosmos…
‎ci la următoarea lor masă.
‎E nevoie de eforturile ‎părinților lor devotați…
‎pentru a le potoli foamea fără margini.
‎E o muncă ingrată…
‎și fără de sfârșit.
‎Fac totul pentru a-și îngrășa puii ‎la timp pentru sosirea iernii.
‎Căci Rocky și Paloma au crescut,
‎dar zilele s-au scurtat.
‎Hrana e tot mai rară.
‎Părinții trebuie să părăsească insula…
‎și să parcurgă sute de kilometri pe mare…
‎pentru a vâna,
‎lăsându-și puii prețioși ‎să se descurce singuri luni întregi.
‎Strigătele Palomei rămân fără răspuns…
‎odată cu căderea ‎primei nopți în singurătate.
‎Cele mai negre clipe ‎din viața unui pui de pinguin.
‎Dar acestea pălesc în comparație ‎cu cele mai negre momente din Univers.
‎Căci, cu mult înainte să apară un Pământ,
‎un Soare
‎sau stele…
‎lumina nu exista.
‎ACUM 13,5 MILIARDE DE ANI
‎Universul era doar o rețea întunecată ‎de nori gazoși.
‎Dar gravitația a început ‎să-și exercite puterile magice.
‎Totul derivă din această gravitație.
‎Părți ale uriașei rețele s-au unit…
‎în fragmente de materie…
‎care au tot crescut.
‎Și au devenit atât de mari, ‎încât au intrat în colaps gravitațional…
‎explodând ulterior…
‎și dând naștere primelor stele.
‎Gravitația a continuat să producă ‎stele din rețeaua de gaz primordială…
‎atrăgându-le una spre cealaltă
‎și aranjându-le în imense galaxii.
‎Din nimic,
‎gravitația a modelat ‎un întreg Univers al posibilităților…
‎care ne împestrițează ‎și acum cerul nopții.
‎Dar lumina stelelor îndepărtate ‎nu le va ține de cald puilor.
‎Părinții sunt pe mare,
‎iar Rocky și Paloma slăbesc,
‎devenind tot mai vulnerabili.
‎Pe pui îi apără de frig
‎doar puful lor
‎și înghesuiala.
‎Supraviețuirea lor depinde ‎de un dans precis și elegant între o stea
‎și o planetă,
‎coregrafiat de gravitație ‎acum 4,5 miliarde de ani.
‎Din praful și gazele ‎rămase de la formarea Soarelui…
‎gravitația a început ‎să adune fragmente de rocă.
‎Și, în timp, ‎să le transforme într-o planetă.
‎Nu semăna câtuși de puțin ‎cu planeta pe care o știm azi…
‎dar avea potențial în cursa vieții.
‎Era scăldată de razele calde ‎ale Soarelui nou-născut.
‎Același Soare răsare acum, ‎cu miliarde de ani mai târziu.
‎Le dă de veste părinților ‎lui Rocky și ai Palomei
‎că e timpul ‎să se întoarcă în Georgia de Sud…
‎cu burțile pline de pește.
‎Soarele încălzește plajele, ‎iar insula devine din nou un adăpost.
‎Dar ajungerea la țărm ‎a fost partea ușoară.
‎Părinții lui Rocky trebuie ‎să-și găsească acum puiul
‎printre alte câteva mii.
‎Mai sus, pe plajă, ‎părinții Palomei aud chemarea ei specială
‎și o găsesc repede în mulțime.
‎Și, în sfârșit, ‎părinții lui Rocky aud și ei
‎strigătul inconfundabil…
‎al micuțului lor.
‎Vocea lui are o tonalitate aparte, ‎pe care părinții lui o pot identifica.
‎Familia e reunită.
‎Și doi pui au în sfârșit
‎burticile pline.
‎De la primele stele ‎până la nașterea galaxiei,
‎a Soarelui și a planetei,
‎gravitația a creat ‎condiții propice vieții.
‎Dar, până să ajungă Terra cum o știm,
‎a fost necesar ca gravitația ‎să creeze și un pic de haos…
‎pentru ca evoluția să poată lua avânt.
‎Au trecut mai multe luni.
‎Rocky e de două ori mai mare acum…
‎și e gata de iubire.
‎Dar va fi cu adevărat o partidă bună
‎doar când va fi în formă și chipeș.
‎Mai întâi, o ținută nouă.
‎Își schimbă penele pufoase din copilărie…
‎cu o haină strălucitoare și impermeabilă.
‎E gata pentru prima partidă de înot.
‎La celălalt capăt al plajei,
‎și Paloma e gata să se lanseze.
‎Cei doi și-au petrecut ‎toată viața pe uscat până acum,
‎așa că e un moment dificil pentru amândoi.
‎Rocky crede că înoată…
‎dar Paloma chiar o face.
‎Rocky își dă seama, ‎în sfârșit, că trebuie să fie în apă.
‎Aceste păsări tinere ‎vor fi plecate timp de doi ani…
‎în călătorii separate.
‎Îi așteaptă bogății mari în ocean…
‎grație gravitației…
‎și vecinului nostru de alături.
‎ACUM 4,4 MILIARDE DE ANI
‎La scurt timp după formarea planetei…
‎aceasta s-a ciocnit cu o altă lume tânără.
‎Iar din roca rămasă…
‎gravitația a creat ‎tovarășul de călătorie al Pământului…
‎Luna.
‎Impactul a schimbat înclinația Pământului…
‎și i-a afectat orbita,
‎imprimându-i o rotație frenetică.
‎Dar, în miliarde de ani,
‎gravitația Lunii a îmblânzit Terra.
‎Luna s-a îndepărtat.
‎Viteza de rotație a Terrei a scăzut…
‎iar asta i-a influențat destinul.
‎Căci rotația mai lentă ‎a adus zile mai lungi…
‎deci mai mult timp pentru razele solare ‎să pătrundă în oceane.
‎Ele au creat condițiile perfecte ‎pentru înrădăcinarea vieții.
‎Primul pas ‎într-un labirint subacvatic al vieții
‎care a crescut fără încetare.
‎În cele din urmă, ‎a umplut oceanele cu minuni inimaginabile.
‎Minuni care astăzi ‎asigură un ecosistem bogat
‎pentru doi pinguini foarte înfometați…
‎despărțiți de sute de kilometri de ocean.
‎Paloma a ajuns la frontul polar,
‎unde apele Oceanului Antarctic ‎se unesc cu cele calde din Atlantic,
‎Pacific și Oceanul Indian.
‎Aici, substanțele nutritive din adâncuri
‎hrănesc mii de specii.
‎Inclusiv peștele-lanternă, ‎preferatul pinguinului regal.
‎Acesta trăiește în adâncuri.
‎Dar asta nu e o problemă pentru Paloma.
‎Poate vâna până la adâncimi ‎de trei sute de metri.
‎Pinguinii sunt adaptați perfect ‎scufundărilor și vânătorii la adâncime.
‎Dar, pentru a înțelege ‎cum au apărut aceste remarcabile adaptări,
‎trebuie să vedem ce făcea gravitația ‎acum 66 de milioane de ani.
‎La extremitățile reci ale sistemului solar
‎gravitează milioane de bucăți ‎de gheață și de rocă.
‎De multe ori, ‎acești asteroizi nu fac probleme.
‎Dar sunt și unele excepții.
‎În zona exterioară ‎a centurii de asteroizi,
‎un asteroid anume, ‎cu un diametru de zece kilometri,
‎a fost încălzit de Soare ‎de-a lungul mileniilor.
‎Și, încetul cu încetul,
‎încălzirea a început să scoată ‎de pe orbită asteroidul numit Chicxulub.
‎Gravitația a pus stăpânire pe el
‎și l-a atras spre Soare…
‎punându-l pe un curs ‎de coliziune cu Terra.
‎Cu 72.000 km/h.
‎Impactul a generat un val de plasmă…
‎care a provocat incendii ‎și distrugere pe toată planeta…
‎și a blocat lumina solară.
‎Trei sferturi din speciile terestre ‎s-au stins.
‎Un moment greu pentru dinozauri.
‎Dar unul ideal pentru pinguinul regal.
‎Fiind mici și mai ușoare,
‎păsările au putut supraviețui impactului.
‎S-au lansat în văzduh ‎și s-au diversificat.
‎În absența marilor animale de pradă…
‎oceanele erau pline de pești.
‎Strămoșii pinguinului ‎au devenit scafandri extrem de abili.
‎Se scufundau tot mai adânc ‎și în reprize tot mai lungi,
‎până când, în cele din urmă, ‎și-au pierdut capacitatea de a zbura.
‎De la plutitul prin văzduh…
‎la înotul maiestuos prin oceane.
‎Adaptări neprețuite, de care profită ‎acum din plin Rocky și Paloma.
‎Sunt mai puternici și mai pregătiți
‎să se întoarcă pe țărmurile de baștină, ‎în căutarea unui partener.
‎Dar întoarcerea lor acasă e întreruptă…
‎de orci.
‎E singura balenă care mănâncă pinguini.
‎Paloma prinde viteză.
‎Va fi o cursă până la final.
‎Orcile sunt rapide.
‎Dar pinguinii regali ‎sunt făcuți pentru viteză.
‎Paloma e prea rapidă ‎pentru urmăritoarea ei.
‎Dar Rocky s-a ascuns ‎în pădurile de varec de lângă țărm.
‎Iar orca înfometată nu pleacă nicăieri.
‎Rocky vede ocazia…
‎și se lansează către țărm.
‎E clar că acum știe să înoate.
‎Doi ani lungi de rătăciri pe mare,
‎doar pentru șansa ‎de a participa la marea loterie
‎a găsirii dragostei.
‎Gravitația a modelat ‎Soarele, Pământul și Luna…
‎creând o planetă stabilă pentru viață
‎și ducând evoluția în direcții noi.
‎Dar balada lui Rocky și Paloma ‎are nevoie de încă o parte…
‎creată de gravitație
‎în nucleul incandescent al Soarelui.
‎Lumina.
‎Steaua noastră strălucește doar pentru că ‎în nucleul ei se dă o luptă necruțătoare.
‎Gravitația atrage,
‎iar presiunea intensă împinge.
‎Acest război gravitațional…
‎provoacă ciocnirea atomilor ‎și fuziunea lor.
‎Sunt eliberate mici cantități de energie,
‎sub formă de fotoni.
‎Aceștia învăluie Pământul ‎cu energia care susține viața…
‎și cu o mare de lumină.
‎Lumină care conține ‎propriile sale minuni invizibile.
‎Căci în fiecare rază de lumină
‎există un curcubeu.
‎Fiecare foton are o lungime de undă unică.
‎Aceasta interacționează diferit ‎cu părțile componente ale planetei.
‎Unele lungimi de undă sunt absorbite.
‎Altele sunt reflectate.
‎Felul în care ajung în ochi ‎determină culorile pe care le percepem.
‎Iar capacitatea de a distinge culorile
‎joacă un rol esențial ‎în ritualul de împerechere al pinguinilor.
‎Rocky a devenit puternic și solid ‎după anii petrecuți pe mare.
‎Și trebuie să arate asta, ‎ca să atragă o parteneră.
‎Pigmenții sintetizați chiar de el
‎dau galbenul aprins al penajului.
‎E culoarea perfectă pentru a se înfoia
‎și a atrage privirea ‎acelei păsări din mulțimea asta…
‎care are ochi doar pentru el.
‎Paloma.
‎Lumina solară e reflectată ‎de retina din ochiul Palomei.
‎Aici, milioane de celule conice ‎încep să decodeze fiecare lungime de undă…
‎iar asta îi permite Palomei ‎să distingă culorile.
‎Într-o clipită,
‎acești amorezi nu numai ‎că își disting lumea,
‎dar pot și s-o înțeleagă
‎și să-și găsească sufletul-pereche.
‎Ritualul de curtare ‎devine un dans atent executat.
‎Fiecare își prezintă ‎orbitorul penaj galben…
‎pentru a fi admirat.
‎Alți pretendenți își încearcă norocul, ‎dar fără rezultat.
‎Căci nu doar penajul galben
‎e punctul de atracție al lui Rocky.
‎Dând din cap…
‎el codifică un mesaj secret…
‎în lumina ultravioletă.
‎Ciocul lui prinde Soarele
‎și reflectă razele sale.
‎Având o celulă conică suplimentară…
‎ochii lui Rocky și ai Palomei percep ‎mai multe culori decât cei omenești.
‎Aceste semnale UV o cuceresc pe Paloma.
‎Sunt cuplul perfect.
‎Creșterea unui pui de pinguin ‎e o sarcină istovitoare
‎și ambii părinți trebuie ‎să fie în cea mai bună formă.
‎Penajul galben orbitor ‎și ciocul impresionant
‎denotă forță și tenacitate,
‎trăsături esențiale ‎pentru succesul noii familii.
‎Printre mii de alte păsări,
‎Rocky și Paloma…
‎s-au găsit reciproc.
‎De la primele ondulații ‎din rețeaua cosmică…
‎până la nașterea Soarelui…
‎a planetei
‎și a Lunii…
‎la ciocnirile care au rescris ‎istoria Pământului…
‎și la forța care alimentează Soarele ‎și dă culoare planetei noastre…
‎gravitația a influențat totul.
‎Tot ea a călăuzit acești doi pinguini ‎spre momentul lor unic…
‎pe această insulă specială.
‎În curând, ceva cu adevărat deosebit ‎va sosi pe această planetă.
‎Rocky și Paloma vor fi ei înșiși părinți.
‎Sosește o viață nouă
‎și poate chiar o nouă aventură romantică…
‎condusă, ca de obicei, de gravitație.
‎Pe toată planeta,
‎varietatea vieții e uimitoare.
‎A durat 13,8 miliarde de ani ‎pentru a ajunge la acest moment prețios
‎în timp și în spațiu.
‎Fiecare animal e plămădit din stele,
‎sincronizat cu planeta
‎și susținut de daruri cosmice
‎care au ajuns aici pur întâmplător.
‎Totul e dirijat de forța primordială
‎și supremă de atracție.
‎Povestea Universului nostru
‎e povestea modului ‎în care viața a ajuns pe planeta…
‎pe care o numim „acasă”.
‎E o poveste care încă se scrie.
‎Subtitrarea: Gabi Nițu